In gesach so schon
IN gesach so schon·
den walt mit lǒbe nie bedaht·
cleine vogelin manic hande don·
ir svͤsse braht·
si singent
svmerlich gesanc·
ein ende hat der winder lanc·
das sagent vns die botten fron·

Wnne ist in den ǒwen·
den froͤidegernden vf getan·
stolze megde ritter vnd frowen·
ir werde man
ir hebt úch dar·
mit richer schar·
ia ist div heide rosen var·
ir mvgent si gerne schowen·

Deutsche Philologie
Deutschland
13. Jahrhundert
Mittelhochdeutsch
Versdichtung
Neidhart
Codex Manesse